Tūkstantmečio stadionas
Millennium Stadium (val. Stadiwm y Mileniwm) – nacionalinis Velso stadionas Kardife. Namų rungtynes žaidžia Velso regbio rinktinė bei Velso vyrų futbolo rinktinė. Pastatytas 1999 m. pasaulio regbio čempionatui. Taip pat vyksta kultūros bei muzikos renginiai. Stadionas atidarytas 1999 m. birželio mėnesį. Pirmosios regbio varžybos buvo sužaistos tų pačių metų birželio 26 d. tarp Velso bei Pietų Afrikos Respublikos regblio rinktinių. 2012 m. vasaros olimpinėse žaidynėse stadione vyko futbolo varžybos.